钦定古今图书集成/理学汇编/学行典/第084卷 > 朱子大全集 > 《答陈明仲》
## 钦定古今图书集成/理学汇编/学行典/第084卷 > 朱子大全集 > 《答陈明仲》

学固以至圣为极，习固是作圣之方，然恐未须如此
说。且当理会圣贤之所学者何事，其习之也何术？乃见入德之门，所谓切问而近思也。人不知而不愠，和
靖所谓学在己，知不知在人，何愠之有者，最为的当。
盖如此而言，乃见为己用心之约处。若以容人为说，
窃恐为己之心不切，而又涉乎自广狭人之病，其去
道益远矣。